cyanic-selkie/wikianc huggingface dataset:
மக்னீசியம் அசிட்டேட்டு
மக்னீசியம் அசிட்டேட்டு (Magnesium acetate) என்பது Mg(C2H3O2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இம்மூலக்கூற்று வாய்ப்பாடு நீரிலி வடிவ மக்னீசியம் அசிட்டேட்டைக் குறிக்கிறது. நீரேற்று வடிவமானது மக்னீசியம் அசிட்டேட் நான்குநீரேற்று Mg(CH3COO)2 • 4H2O. என்ற வாய்ப்பாட்டால் விவரிக்கப்படுகிறது. அசிட்டிக் அமிலத்தின் மக்னீசியம் உப்பாகக் கருதப்படும் இச்சேர்மத்தில் மக்னீசியம் 2+ என்ற ஆக்சிசனேற்ற நிலையில் உள்ளது. நீருறிஞ்சும் தன்மை கொண்ட மக்னீசியம் அசிட்டேட்டு சூடுபடுத்தினால் மக்னீசியம் ஆக்சைடாகச் சிதைவடைகிறது. பொதுவாக உயிரியல் வினைகளில் மக்னீசியத்தை வழங்கும் மூலமாக மக்னீசியம் அசிட்டேட்டு பயன்படுத்தப்படுகிறது.
இயற்பியல் பண்புகள்
மக்னீசியம் அசிட்டேட்டு வெண்மை நிறத்துடன் நீருறிஞ்சும் படிகங்களாகத் தோற்றமளிக்கிறது. முகரும் போது அசிட்டிக் அமிலத்தின் மணத்துடனும் நீரில் கரையக்கூடியதாகவும் உள்ளது. நீரிய கரைசலாக இருக்கும் போது மக்னீசியம் அசிட்டேட்டின் pH நடுநிலையின் விளிம்பில் காரத்தின் பக்கம் இருக்கிறது.
சேமிப்பு
இது மிகத்தீவிர நீருறிஞ்சி என்பதால் தண்ணீரிலிருந்து விலக்கி வைத்து சேகரிக்கப்பட வேண்டும். மேலும் இது வலுவான ஆக்சிசனேற்றிகளுடன் சேர்த்து வைக்கவும் பொருத்தமற்றதாகக் கருதப்படுகிறது. அதனால் அவற்றுடனும் கலக்கப்படாமல் இதைத் தனித்துச் சேகரிக்க வேண்டும்.
தயாரிப்பு
மக்னீசியம் ஐதராக்சைடும் அசிட்டிக் அமிலமும் வினைபுரிவதால் மக்னீசியம் அசிட்டேட்டு உருவாகிறது
உலர் பென்சீனில் கரைந்திருக்கும் அசிட்டிக் அமிலத்துடன் தனிமநிலை மக்னீசியம் வினைபுரியும்போது மக்னீசியம் அசிட்டேட்டு ஒரு வாயுவின் வெளியேற்றத்துடன் உருவாகிறது. பெரும்பாலும் இவ்வாயு ஐதரசன் வாயுவாக இருக்கும்
பயன்கள்
1881 ஆம் ஆண்டில் சார்லசு கிளாமண்டு கிளாமண்டு கூடை ஒன்றை கண்டுபிடித்தார், இது முதன் முதலில் கண்டுபிடிக்கப்பட்ட  பயனுள்ள வாயுக்கூடைகளில் ஒன்றாகும். இந்த கண்டுபிடிப்பில் பயன்படுத்தப்படும் வேதிப்பொருட்களில் மக்னீசியம் அசிடேட்டு, மக்னீசியம் ஐதராக்சைடு மற்றும் நீர் ஆகியவை உள்ளடங்கும்.
மக்னீசியம் அசிடேட்டு பொதுவாக மக்னீசிய மூலமாக அல்லது வேதியியல் பரிசோதனைகளில் அசிட்டேட்டு அயனியாகப் பயன்படுத்தப்படுகிறது. மக்னீசியம் அசிடேட்டு மற்றும் மக்னீசியம் நைட்ரேட்டு இரண்டையும்  மூலக்கூற்று இயக்கவியல் தூண்டுதல்கள் மற்றும் பரப்பு இழுவிசை அளவீடுகள் ஆகியவற்றுக்குப் பயன்படுத்துதால் இதற்கு ஓர் எடுத்துக்காட்டு ஆகும். இப்பரிசோதனையில் மேற்பரப்பிற்கான நைட்ரேட்டு அயனிடன் ஒப்பிடுகையில் அசிட்டேட்டு அயனி வலுவான உறவைக் கொண்டிருந்ததாகவும் மற்றும் காற்று / திரவ இடைமுகத்திலிருந்து Mg2 + அயனி வலுவாக விலகி விடுவதாகவும் சோதனையை நிகழ்த்தியவர்கள் கண்டறிந்தனர். மேலும், நைட்ரேட்டு அயனிடன் ஒப்பிடுகையில் அசிட்டேட்டு அயனியுடன் மக்னீசியம் அயனி அதிக ஈர்ப்புடன் பிணைய முயல்வதையும் அவர்கள் கண்டறிந்தனர்.
மெக்னீசியம் அசிடேட் மிகவும் பிரபலமான பயன்பாடுகளில் ஒன்று கால்சியம் மக்னீசியம் அசிடேட்டு (சி.எம்.ஏ) என்று அழைக்கப்படும் கலவையின் பயன்பாடு ஆகும். இது கால்சியம் அசிட்டேட்டு மற்றும் மெக்னீசியம் அசிடேட்டு ஆகியவற்றின் கலவையாகும். NaCl மற்றும் CaCl2 சேர்மங்களுக்கு மாற்றாக சுற்றுச்சூழலுக்கு அபாயமில்லாத சேர்மமாகக் இது கருதப்படுகிறது. சக்திவாய்ந்த SO2, NOx வாயுக்களுக்கு மாற்றாகவும் கால்சியம் மக்னீசியம் அசிட்டேட்டு பயன்படுகிறது. மற்றும் நிலக்கரி எரிப்பு முறைகளில் நச்சு துகள்களின் உமிழ்வை கட்டுப்படுத்த்தும் முகவராகவும் அமில மழைகளை குறைக்கிறது. . பிரைமேசு நொதியில் இணக்கமான மாற்றத்தை மக்னீசியம் அசிட்டேட்டு தோற்றுவிப்பதாக அறியப்படுகிறது. இச்சோதனையில் Mg(OAc)2, MnCl2, CaCl2, NaOAc, LiCl, MgSO4 மற்றும் MgCl2 ஆகிய அனைத்து சேர்மங்களும் பயன்படுத்தப்பட்டு ஒப்பிடப்பட்டன. மற்ற சேர்மங்களைக் காட்டிலும் பிரைமேசு நொதியுடன் மக்னீசியம் அசிட்டேட்டு மிகச்சிறந்த இணக்கத்தைக் கொண்டிருப்பதாக கண்டுபிடிக்கப்பட்டது.
மக்னீசியம் அசிட்டேட்டை ஐதரசன் பெராக்சைடுடன் சேர்த்து பயன்படுத்தினால் இக்கலவை ஒரு பாக்டீரியா கொல்லியாகச் செயல்படுகிறது. கரிமச் சேர்மங்களை சாம்பலாக்கி அதில் அதிக அல்லது குறைந்த அளவு இடம்பெறுள்ள புளோரினை பகுப்பாய்வு செய்யும் செயல்முறையில் மக்னீசியம் அசிட்டேட்டு மிக்க பயன் தருவதாக உள்ளது.
பாதுகாப்பு
மக்னீசியம் அசிடேட்டு பயன்படுத்துவதற்கு ஒரு பாதுகாப்பான சேர்மமாகும். சுழியம் என்ற எண்மதிப்பை உடல்நல அபாய மதிப்பீட்டு எண்ணாக இதற்கு வழங்கியுள்ளார்கள். இருப்பினும் மம்னீசியம் அசிட்டேட்டைப் பயன்படுத்தும்போது எப்போதும் கையுறைகளும் பாதுகாப்பு கண்ணாடிகளும் அணிவது அவசியம் எனப் பரிந்துரைக்கப்படுகிறது. கண், தோல், உணவுப்பாதை உறுப்புகள், நுரையீரல் போன்ற உறுப்புகளில் படநேர்ந்தால் அப்பகுதிகளில் எரிச்சலும் தீங்கும் உண்டாகும்.
மேற்கோள்கள்
பகுப்பு:மக்னீசியம் சேர்மங்கள் பகுப்பு:அசிட்டேட்டுகள்
சொக்கநாதபுரம்
என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்திற்கு உட்பட்ட கிராமம். இது பட்டுக்கோட்டை வருவாய்க் கோட்டத்திற்கு உட்பட்டது.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பேராவூரணி சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
டிரிப்டோபான்
டிரிப்டோபான் (Tryptophan) [குறுக்கம்: Trp (அ) W ] என்னும் அமினோ அமிலம் ஒரு அத்தியாவசிய அமினோ அமிலமாகும். இது விலங்குகளினால்/மனிதர்களால் தயாரிக்கப்படுவதில்லை. எனவே, நாம் உண்ணும் புரதங்களிலிருந்தே இது பெறப்படுகிறது. ஆதலினால் இது இன்றியமையா அமினோ அமிலங்கள் (Essential Amino Acid) என்ற பிரிவினுள் அடங்கும். இதனுடைய வாய்பாடு: C11H12N2O2. மரபுக்குறியீட்டில் (Genetic code), இந்த டிரிப்டோபானுக்குரிய முக்குறியம் (Codon) UGG என்பதாகும். கட்டமைப்பு மற்றும் நொதிப் புரதங்களில் டிரிப்டோபானின் L-முப்பரிமாண மாற்றியம் மட்டுமே உபயோகிக்கப்படுகின்றது. என்றாலும், எப்போதாகிலும் D-முப்பரிமாண மாற்றியம் இயற்கையில் உருவாகும் புரதக்கூறுகளில் (Peptide) உருவாக்கப்படுகிறது (உ-ம்) கடல்சார்ந்த நச்சுப் புரதக்கூறு கான்டிரிபான். டிரிப்டோபான், இன்டோல் தொகுதியை வினைசார் தொகுதியாகக்கொண்டுள்ளது.
மேற்கோள்கள்
பகுப்பு:அமினோ அமிலங்கள்
அலெக்சாந்தர் போக்சென்பர்கு
அலெக்சாந்தர் போக்சென்பர்கு (Alexander Boksenberg) CBE FRS (பிறப்பு: 18 மார்ச்சு 1936) ஒரு பிரித்தானிய அறிவியலாலர் ஆவார். இவர் 1999 அக்சு (Hughes ) பதக்கம் வென்றார்.இது இவருக்கு இவரது " முந்துபாழ் பால்வெளிகளில் அமைந்த உடுக்கண இடைவெளி வளிமம் முனைவாகச் செயல்படும் பால்வெளிக் கருவின் தன்மை பற்றிய குறிப்பிடத் தகுந்த கண்டுபிடிப்புகளுக்காகவும் வானியல் கருவிகளின் மிகச்சிறந்த பணிகளுக்காகவும்" வழங்கப்பட்டது. இவர் இவரது வானியல் கருவிகளாகிய படிம ஒளியன் எண்ணிக்கை அமைப்பு, மங்கலான வாயில்களையும் கண்டுபிடிக்கவல்ல புரட்சிவாய்ந்த மின்னனியல்பரப்பாய்வி ஆகியவற்றின் சிறந்த கண்டுபிடிப்புகளுக்காகவும் குறிப்பிடத் தகுந்தவர். இவரது கண்டுபிடிப்புகள் பெரும்பிரித்தானியாவில் ஒளியியல் வானியலுக்குப் பேரூக்கம் அளித்தன".
பின்னர் இவர் அரசு கிரீன்விச் வான்காணக இயக்குநராகப் பணிபுரிந்தார்.
மேற்கோள்கள்
பகுப்பு:வாழும் நபர்கள் பகுப்பு:பிரித்தானிய வானியலாளர்கள் பகுப்பு:பிரித்தானிய இயற்பியலாளர்கள் பகுப்பு:1936 பிறப்புகள்
மா. அன்பழகன்
'''மா. அன்பழகன்''' (பிறப்பு: சனவரி 21 1943) தமிழ்நாட்டில் திருவாரூர் மாவட்டத்தைப் பிறப்பிடமாகக் கொண்ட இவர், வணிக நிர்வாகத்தில் இளங்கலைப் பட்டம் பெற்றவரும், மளிகை வணிகத் தொழிலாளரும், சிங்கப்பூர் தமிழ் எழுத்தாளர் கழகத்தின் உறுப்பினருமாவார்.
இலக்கியப் பணி
கவிதை, கட்டுரை. புதினம் ஆகிய துறைகளில் பல்லாண்டுகாலமாக எழுதிவருகின்ற இவர் இலக்கியப் பணியுடன் திரைப்படத்துறை, அரசியல், மேடைப்பேச்சு, சமுதாயத் தொண்டு ஆகியவற்றிலும் ஆர்வம் காட்டி வருகின்றார்.
உசாத்துணை
பகுப்பு:1943 பிறப்புகள் பகுப்பு:சிங்கப்பூர் எழுத்தாளர்கள்
ஜமின் கோடங்கிபட்டி
ஜமீன் கோடங்கிபட்டி தமிழகத்தில் தூத்துக்குடி மாவட்டம் விளாத்திகுளம்  தொகுதியில் அமைந்துள்ள கிராமம். கிழக்கில் ராமநாதபுரம் கடலாடி பகுதியையும் வடக்கில் அருப்புக்கோட்டை   போன்ற முக்கிய நகரங்களின் மத்தியில் அமைந்துள்ள சிறிய கிராமம்.
சீகனேந்தல் பச்சையம்மன் கோயில்
சீகனேந்தல் பச்சையம்மன் கோயில் தமிழ்நாட்டில் புதுக்கோட்டை மாவட்டம், சீகனேந்தல் என்னும் ஊரில் அமைந்துள்ள அம்மன் கோயிலாகும்.
ஜமின் கோடங்கிபட்டி
ஊரின் வரலாறு
பல வருடங்களுக்கு முன் குடிபெயர்ந்த ராஜகம்பளம் மக்கள் இப்பகுதி மற்றும் சுற்று வட்டாரங்களில் தங்கள் இருப்பிடத்தை அமைத்து கொண்டு வாழ்கிறார்கள். இவர்கள் எட்டயபுரம் ஜமீன் கட்டுப்பாட்டில் இருந்தவர்கள், எட்டயபுர ஜமீன் வாரிசுகளாக கருதப்படுகிறார்கள். இவர்கள் மாந்திரீகம், குறி சொல்லுவது போன்ற கலைகளில் கைதேர்ந்தவர்கள்.
சீகனேந்தல் பச்சையம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
ஜமின் கோடங்கிபட்டி
சிறப்பு
இவ்வூரில் உள்ள அனைவரும் ஏதேனும் ஒரு கலையை கற்று வருகின்றனர். இங்குள்ளவர் அனைவரும் தேவராட்டம் என்ற பழைய ஆடல்களை ஆடும் திறமை பெற்றவர்கள். இவ்வூரில் அதிகமாக ராஜகம்பளம் நாயக்கர் மக்களே வாழ்கிறார்கள். ஒரு சில பிள்ளைமார், சக்கிலியர் போன்றோர்களும் வாழ்ந்து வருகின்றனர். இம்மக்கள் ஆடும் தேவராட்டம், சேர்வை ஆட்டம், சேவயாட்டம், கும்மி ஆட்டம் போன்றவை புகழ் பெற்றது. இவர்கள் வீரபாண்டிய கட்டபொம்மன்  இனத்தை சேர்ந்தவர்கள். இவ்வினத்தவர்கள் நடத்தும் அனைத்து நிகழ்ச்சிகளிலும் இவ்வாட்டங்கள் கண்டிப்பாக நடைபெறும். இவ்வூரில் உள்ளவர்கள் மது அருந்த தடை விதிக்கப்பட்டுள்ளது. இம்மக்கள் தங்களின் குருவின் பேச்சை மீறாமல் வாழ்பவர்கள். பிற இனத்தை சேர்ந்தவர்களை தங்கள் பகுதிகளில் அனுமதிப்பது கிடையாது.
சீகனேந்தல் பச்சையம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
ஜமின் கோடங்கிபட்டி
கோவில்கள்
பழம்பெருமை மிக்க அப்பணசாமி கோவில், ஜக்கம்மா கோவில், சிலேக்கம்மா கோவில் , வீரசின்னைய கோவில், பிள்ளையார் கோவில் போன்ற பல குல தெய்வங்களை கொண்டுள்ளது இந்த கிராமம். இவ்வூருக்கு பலர் குறி கேட்க வருவார்கள். பேயோட்டம், பில்லி சூனியம், மாந்தரிகம் போன்றவைகளும் இங்கு செய்ய படுகின்றன.
கவனவீச்சுமானி
கவனவீச்சுமானி அல்லது கவனவீச்சு சோதனைக்கருவி (tachistoscope) என்பது ஒருவருடைய காட்சிக் கவனவீச்சை அளந்தறியப் பயன்படுத்தப்படும் ஒரு கருவி ஆகும். இக்கருவியானது, பல பொருள்களின் படிமத்தை ஒரு நொடிப்பொழுது அல்லது ஒரு குறிப்பிட்ட நேரத்திற்கு மட்டும் எதிரில் உள்ளவருக்குத் தெரியும்படி வெளிக்காட்ட வல்லது. அறிதல் வேகத்தை அதிகரிக்க, உணர்வுபூர்வமாக அடையாளம் காண முடியாதபடி மிக வேகமாக ஒன்றைக் காட்ட அல்லது ஒரு படத்தின் கூறுகள் மறக்கமுடியாதவை என்பதைச் சோதிக்க இதைப் பயன்படுத்தலாம்.
வரலாறு
செருமானிய உடலியங்கியலாளர் ஏ. டபிள்யூ. வோக்மேன் என்பவர் 1859 இல் கவனவீச்சுமானி பற்றிக் கூறினார். சாமுவேல் ரென்சா என்பவர் இரண்டாம் உலகப் போரில் விமானிகளுக்கான பயிற்சியின் போது வானூர்திகளின் நிழற்படங்களை நட்பு அல்லது எதிரியாக அடையாளம் காண உதவுவதற்காக இதைப் பயன்படுத்தினார்.
சீகனேந்தல் பச்சையம்மன் கோயில்
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
ஜமின் கோடங்கிபட்டி
சான்றுகள்
ஜமின் கோடாங்கிபட்டி நாயக்கர் தூத்துக்குடி மாவட்டத்திலுள்ள கிராமங்கள்
சீகனேந்தல் பச்சையம்மன் கோயில்
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கவனவீச்சுமானி
கவனவீச்சு
கவன வீச்சு என்பது ஒரு சிறு கால அளவுக்குள் சில பொருட்களையே நம்மால் கவனிக்க முடியும். ஒரே பாா்வையில், மிகக் குறுகிய நேரத்தில், எத்தனைப் பொருட்களை அல்லது தூண்டல்களை ஒருவன் உணர்ந்து அறிகிறான் என்பதே அவனது கவனவீச்சு என்று வரையறுக்கப்படுகிறது. கவனவீச்சை, புலன்காட்சி வீச்சு என்றும் சிலர் குறிப்பிடுவர். கவனவீச்சின் அளவு நமது நனவுப்பரப்பின் குவிமையத்தில் ஒரே சமயத்தில் எத்தனை பொருட்கள் இடம்பெறக் கூடும் என்பதைப் பொறுத்தது.
செயற்பாடு
பொதுவாக இக்கருவியில், புள்ளிகள் பல இடப்பட்ட அட்டைகள் (Dot figures) ஒன்றன்பின் ஒன்றாகப் பொருத்தப்பட்டு ஒவ்வொன்றும் ஒரு நொடிப்பொழுதே வெளிக்காட்டப்படும். ஒவ்வோர் அட்டையிலும் எத்தனை புள்ளிகள் உள்ளன என்று கவனித்துக் கூறும்படி சோதனைக்குட்படுவோர் பணிக்கப்படுவர். எத்தனை புள்ளிகள் வரை அவனால் கவனித்து, புள்ளிகளின் எண்களைச் சரியாகக் கூறமுடிகிறதோ, அவ்வெண் அவனது காட்சிக் கவனத்தின் வீச்சாகும். புள்ளிகள் ஒழுங்காக முறைப்படி அமைக்காதவாறு அட்டையில் குறிக்கப்பட்டிருப்பின், முதிர்ச்சியடைந்த ஒருவனின் கவன வீச்சு 6 அல்லது 7 ஆக இருக்கும். இதன் மூலம் நாம் அறியக்சுடியது யாதெனில் ஒரே சமயத்தில் நாம் பார்க்கக்கூடிய பொருட்களின் எண்ணிக்கை வரையறைக்குட்பட்டது என்பதும், வகுப்பில் மாணவரிடம் பல பொருட்களைச் சிறிது நேரம் மட்டும் காட்டுவதால், அவா்கள் எல்லாவற்றையும் கவனத்துடன் நோக்க முடியாது என்பதும் ஆகும். இதன் அடிப்படையில்தான் மிக விரைவாகச் செல்லும் வாகனங்களுக்கு 4 முதல் 6 வரையிலான எண்கள் தரப்படுகிறது. இதேபோன்று தொலைபேசிக் கருவிகளுக்கும் அதிக அளவு 7 அல்லது 8 எண்களே தரப்படுகிறது. மிக அதிக அளவிலான எண்கள் இருந்தால் நாம் கவனத்தில் கொள்ள முடியாது.
வெளி இணைப்புகள்
பகுப்பு:ஒளிப்படக்கருவி உபகரணங்கள் பகுப்பு:ஒளியியல் கருவிகள் பகுப்பு:உளவியல் பகுப்பு:உளவியல் ஆய்வுகள்
இணை தொடர்பு
இணைத் தொடர்பு (mating connection) என்பது ஒன்றுக்கொன்று வேறுபட்ட இரண்டு அல்லது அதற்கு மேற்பட்ட வடிவங்களின்  பாகங்களை  ஒன்றிணைக்கும் ஒரு வேறுபட்ட தாெகுப்பு முறையாகும். கற்பனையுடன் காண்கையில் இந்த இணைப்பானது இரண்டு ஆண், பெண் விலங்குகள் உடலியல் ரீதியாக இணைவது போன்ற ஒரு தோற்றத்தை உருவாக்கும். இத்தகைய இணைப்புகளில் மிகவும் சிக்கலான உறவுகள் இருப்பினும் ஒரு பாகம் ஆணாகவும் மற்றொரு பாகம் பெண்ணாகவும் செயல்படும். ஏதேனும் ஒரு மின்னிணைப்பு, மரையாணியிணைப்பு, திருகு வெட்டுப் புரி ஆகியவை இணைத் தொடா்பின் அடிப்படையில் உருவான தொகுப்புக்கு எடுத்துகாட்டுகளாகும்.
மேற்கோள்கள்
பகுப்பு:இயந்திரவியல் பகுப்பு:திருகாணிகள்
அல்-கிந்தி
அல்-கிந்தி (ஆங்கிலம்:Al-Kindi), அரபு: أبو يوسف يعقوب بن إسحاق الصبّاح الكندي)‎ என்பவர் முதலாவது இசுலாமிய மெய்யியலாளர் ஆவார். மேலும் இவர் ஒரு அரேபியர் ஆகையால் மெய்யியல் கற்ற முதல் இசுலாமிய அரேபியர் எனும் பெருமையும் இவைரையே சாரும். இவை கி.பி. 801 ஆம் ஆண்டு ஈராக்கில் பிறந்தவர். தனது 72 ஆவது வயதில் அதாவது கி.பி. 873 ஆன்டு ஈராக் இல் பாக்தாத்தில் இறந்தவர். அத்துடன் இவர் "அரேபியர்களின் மெய்யியலாளர்" எனவும் அழைக்கப்படுகின்றார். கிந்தாஹ் என்பது இஸ்லாத்துக்கு முந்திய அரபுப் பழங்குடியினப் பெயர் ஒன்றைக் குறிக்கிறது. இவரது பாட்ட்டனாரான அல்-அஷா முகமது நபியின் தோழர்களில் ஒருவர். அல் கிந்தி கிரேக்க சிரிய மொழிகளைக் கற்றார். இம்மொழிகளைக் கற்காது, அன்றைய கிரேக்க விஞ்ஞானத்தையும் மெய்யியலையும் கற்க வழி இல்லை. சிரிய மொழியில் அவர் பல நூல்களை மொழிபெயர்ப்பித்தார். Enneads என்ற புளோட்டினஸ் நூலின் மொழி பெயர்ப்பை திருத்தி ஒழுங்குபடுத்தினார்.
அல் கிந்தி ஒரு சிறந்த மருத்துவர். அவரது சொந்த நூல் நிலையம் பெரும் நூல் களஞ்சியமாகக் கருதப்பட்டது. அவர் எழுதிய 300 நூல்கள் 17 தலைப்புகளாகக் தொகுக்கப் பட்டிருக்கின்றது. இவற்றுள் அநேகமானவை அழிந்துவிட்டன. மெய்யியல், அளவியல், இசையியல், வானியல், கணிதவியல், மருத்துவ இயல், இயக்க இயல், உளவியல், அரசியல் முதலிய துறைகளிலேயே அவரின் நூல்கள் அமைந்துள்ளன.
உசாத்துணை நூல்கள்
பகுப்பு:801 பிறப்புகள் பகுப்பு:873 இறப்புகள் பகுப்பு:இசுலாமிய மெய்யியலாளர்கள்
மகதலேனா ஆறு
மகதலேனா (மாகதலீனா) ஆறு (Río Magdalena, ; Less commonly Rio Grande de la Magdalena) (ஸ்பானிஷ் மொழியில் - ரியோ மாகதலீனா மிக குறைந்த அளவில்   கிராண்டே டி லா மாகதலீனா என்று அறியப்படுகிறது ) கொலம்பியாவின் முக்கிய ஆறு ஆகும். இது நாட்டின் மேல் பகுதியில் வடக்கு நோக்கி 1542 கி. மீ (949 மைல்கள்) பாய்கிறது. இது வேதாகமத்தில் உள்ள மேரி மகதலேனா(மாகதலீனா) என்பாரின் பெயரால் அழைக்கப்படுகிறது. இதனின் கழிமுகப் பகுதி அடிக்கடி நிலை மாறும் மணல் திட்டுகளைக் கொண்டு இருந்தாலும் இதன் கீழ் பகுதியில் இது ஹோண்டா வரை படகு போக்குவரத்துக்கு ஏற்புடையதாக உள்ளது. இது மகதலேனா பள்ளத்தாக்கின் வழியாக பாய்கிறது.
இதன் வடிநிலப்பகுதியானது 2,73,000 சதுர கிலோ மீட்டர் (105,000 சதுர மைல்) பரப்பளவு கொண்டதாக காணப்படுகிறது. இது அந்நாட்டின் 24% பரப்பு ஆகும். இங்கு நாட்டின் 66% மக்கள் வாழ்கிறார்கள்.
பாய்நிலம்
மாகதலீனா ஆற்றின் முகப்பு பகுதி தென் கொலம்பியாவில் அமைந்துள்ளது. இங்கு அந்தீசு மலைத்தொடரின் கிளைகளான மத்திய கார்டிரெல்லா மற்றும் கீழைய கார்டிரெல்லா ஹூயுல்லா பகுதியில் பிரிகின்றன. ஆறு இங்கே இரு கார்டிரெல்லாக்களுக்கும் இடையே உள்ள பள்ளத்தாக்கில் வட பகுதியில் கிழக்காக பாய்கிறது. இது கடற்கரையின் சமவெளிக்கு ஒன்பது பாகை வடக்கில் வந்து சேர்கிறது பின் 100 கி. மீ (62 மைல்கள்) மேற்கில் ஓடி பின் மறுபடியும் வடக்கில் திரும்பி போகாஸ் டி சென்ஸியா எனும் பிராந்தியத்தில் உள்ள பாரன்குயிலா நகரில் கரீபியன் கடலுடன் கலக்கிறது.
தாவரங்கள் மற்றும் விலங்குகள்
மாகதலீனா ஆற்று வடிநிலம் அதோடு உள்ள காகஸ் ஆறு அதன் கிளை ஆறுகள் பகுதியில் அதிக அளவில் மீன்கள் காணப்படுகின்றது. 2008 ஆம் வருட கணக்கின் படி இவ்வடிநிலத்தில் 213 வகை மீன் இனங்கள் இருந்து உள்ளன. அதன் பிறகு 2013 ஆம் வருடத்தில் ஐந்து ஹெமிப்ரைகான் மீன்கள், இரண்டு அன்சிஸ்ட்ரஸ், 2014 ஆம் ஆண்டு ஒரு ஃப்ராலோவெல்லா இனம் இருப்பதாக அறியப்பட்டுள்ளது. அதிக அளவில் அறியப்பட்ட இனங்கள் ஆவன க்ரோனோஹெரஸ் அம்ப்ரிபெரஸ், ஸ்டெனோலுஸியஸ் ஹுஜெட்டா, ஜியோஃபேகஸ் ஸ்டெயின்டாசேரி, இச்சுதையோலெஃபஸ் லாங்கிரோஸ்டிரஸ், பனேகு கோச்சிடிலான், பைமெலாடஸ் ப்ளாச்சி, போடோமோட்ரைகான் மாக்தலீனே, ப்ரோசிடெலஸ் மாக்தலீனே, ப்ஸ்யூடோப்ளாட்டிஸ்றோமா மாக்தலீனேறியம் மற்றும் ஸாமினஸ் அஃபினிஸ் ஆகும். இந்த வடிநிலத்தில் காணப்படும் மீன் இனங்களில் 55% மீன்கள் உள்நாட்டு இனங்கள் ஆகும். பொதுவாக இங்கு காணப்படும் மீன்கள் இதை சுற்றியுள்ள மற்ற  வடிநிலங்களில் காணப்படும் மீன்களை ஒத்து காணப்படுகின்றன முக்கியமாக அரட்டோ மற்றும் மாறகைபோ வடிநிலங்களில் உள்ள மீன்களோடு அதிகம் ஒத்து காணப்படுகின்றன. ஆனால் அமேசான் - ஓரினோகோ வடிநில மீன்களோடு குறைந்த அளவில் ஒத்து காணப்படுகிறது.
கொலம்பியாவில் உள்ள வடிநிலங்கள் தான் அதிகம் மீன் உற்பத்தி செய்யும் பகுதி ஆகும். ஆனால் 1975 முதல் 2008 ஆம் ஆண்டு வரை மீன் உற்பத்தியில் 90% வீழ்ச்சி ஏற்பட்டுள்ளது. இதற்கு முக்கிய காரணம் மாசுபாடு தான்(மனித கழிவு, சுரங்க தொழில், விவசாயம் மற்றும் காடுகளை அளித்ததன் மூலம் வண்டல்படிவுகள் ஏற்படுவது) மற்றும் வாழ்விடங்களை இழத்தல் (உதாரணமாக அணைகள்). அதிகப்படியாக அணைகள் கட்டப்பட்டு வருகிறது அவற்றுள் முக்கியமானது எல்கயிம்போ (2015 ஆம் ஆண்டு கட்டப்பட்டது) மற்றும் இட்டுவாய்ங்கோ (2018 ஆம் ஆண்டு திறக்கப்பட்டது) இது சில சர்சைகளை உருவாக்கியது. மாசுபாடு காரணமாக பொருளாதார முக்கியம் வாய்ந்த சில மீன் இனங்களின் உடலில் சில கடின உலோகங்கள் படிந்து உள்ளது கண்டுபிடிக்கப்பட்டுள்ளது. 2002 ஆம் வருட கணக்கெடுப்பின் படி 19  மீன் இனங்கள் அழியும் நிலையில் இருப்பதாக அறியப்பட்டுள்ளது.
பிற விலங்குகள்
மாகதலேனா ஆறு மற்றும் அதன் பள்ளத்தாக்கு பரந்த அளவில் வெவ்வேறு வகையான சூழல் மண்டலத்தை கொண்டுள்ளது. முகப்பு பகுதியில் உள்ள பராமோ, மேல் பகுதியில் உள்ள வறண்ட காடுகள், மத்திய பகுதியில் உள்ள மழை காடுகள் மற்றும் கீழ் பகுதியில் உள்ள சதுப்பு நிலங்கள் ஈர நிலங்கள் அவற்றில் அடங்கும். புள்ளியுடல் முதலை இனங்கள், பச்சை நிற இகுவானா மற்றும் பழுப்பு நிற கூழைக் கடா போன்ற விலங்குகள் இங்கு அபரிதமாகக் காணப் படுகின்றன ஆனால் பிற உயிரினங்களான மேற்கிந்திய கடல் வாழ் தாவர உண்ணி (கடல் பசு), மகதலேனா ஆற்று பள்ளத்தாக்கில் மட்டுமே வாழும் றினாமௌ என்ற மிகப் பழங்காலத்து பறவை, றாட்ஸ் கிளி, அமெரிக்க முதலை, கொலம்பிய ஸ்லைடர் என்று அழைக்கப் படும் நீர் ஆமை, மகதலேனா நீர் ஆமை, டாஹ்ல்ஸ் தேரை தலை ஆமை மற்றும் சிவப்பு கால் ஆமை போன்றவை அழியும் நிலையில் உள்ளது.
மேற்கோள்கள்
பகுப்பு:கொலம்பிய ஆறுகள்
கூட்டப்புளி
கூட்டப்புளி என்ற கிராமம் திருநெல்வேலி மாவட்டத்தின் தென் கோடியில் அமைந்து உள்ளது. இது ஒரு கத்தோலிக்க கிறித்தவ மக்கள் நிறைந்துள்ள கிராமம் ஆகும். இக் கிராமம் வங்காள விரிகுடா கடலின் ஓரத்தில் அமைந்துள்ளது. கன்னியாகுமரியில் இருந்து சுமார் பத்து கிலோமீட்டர் துரத்தில் அமைந்துள்ளது. இங்கு வாழும் மக்கள் பெரும்பாலும் மீன் பிடி தொழிலை நம்பி உள்ளனர்.
கல்வி
கூட்டப்புளியில் மூன்று பள்ளிகள் அமைந்துள்ளன. அவையாவன :
அடிப்படை வசதிகள்
கூட்டப்புளி கிராமத்தில் துணை ஆரம்ப சுகாதார நிலையம், தபால் நிலையம், சமுதாய நலக்கூடம், சிறிய வணிக வளாகம் போன்ற அடிப்படை வசதிகள் அமைந்துள்ளன.
கோவில்
பகுப்பு:திருநெல்வேலி மாவட்டத்திலுள்ள கிராமங்கள்
கே. ஏ. அப்பாசு
'''கே. ஏ. அப்பாசு''' (குவாசா அகமது அப்பாசு 7 சூன் 1914–1 சூன் 1987) திரைப்படக் கதை  உரையாடல்களை எழுதுபவராகவும் திரைப்படத் தயாரிப்பாளராகவும் எழுத்தாளராகவும் இதழிகையாளராகவும் விளங்கியவர். உருது, இந்தி, ஆங்கிலம் ஆகிய மொழிகளில் படைப்புகள் படைத்தவர். நயா சனகர் என்னும் திரைப்பட நிறுவனத்தைத் தோற்றுவித்தார். அவர் எழுதி இயக்கிய திரைப் படங்கள் தேசிய விருதுகளையும் உலக விருதுகளையும் பெற்றன. சில இந்திப் படங்களையும் தயாரித்து வெளியிட்டார். இவருடைய சிறு கதைகளும் புதினங்களும் பல மொழிகளில் மொழியாக்கம் செய்யப்பட்டன. 70 புத்தகங்களை எழுதியுள்ளார். 'பிளிட்சு' என்னும் ஆங்கில இதழில் கடைசிப் பக்கத்தில் கட்டுரைகளைத் தொடர்ந்து எழுதி வந்தார்.
பிறப்பும் கல்வியும்
அரியானாவில் பானிபட் என்னும் ஊரில் கல்வி கேள்விகளில் சிறந்த குடும்பத்தில் பிறந்தார். பானிபட்டில் உள்ள ஒரு பள்ளியில் ஏழாம் வகுப்பு வரை படித்தார். மெட்ரிகுலேசன் படிப்புக்குப் பின் அலிகர் முசுலிம் பல்கலைக் கழகத்தில் கற்று ஆங்கில இலக்கியத்திலும் சட்டப் படிப்பிலும் பட்டம் பெற்றார்.
இதழிகைப் பணி
படிப்பு முடிந்ததும் பாம்பே குரோனிக்கில் என்னும் பத்திரிக்கையில் சேர்ந்து எழுதத் தொடங்கினார்.பிளிட்சு என்னும் இதழில் கடைசிப் பக்கத்தில் கட்டுரைகள் தொடர்ந்து எழுதினார். தம் வாழ்வின் இறுதிக் காலம் வரை பிளிட்சில் எழுதி வந்தார் என்பது குறிப்பிடத்தக்கது. மிர்ரர் என்னும் இதழிலும் எழுதினார். உலகத் தலைவர்கள் ரூசுவேல்ட், குருசேவ் , மோ சே துங் போன்றோரைச் சந்தித்து உரையாடி இதழ்களில் எழுதினார்.
விருதுகள்
சோவியத்து யூனியனின் 'வோரோங்கி' விருது (1984)
காலிப் விருது (1983)
பத்ம சிறீ விருது (1969)
மேற்கோள்
பகுப்பு:இந்தியத் திரைப்பட இயக்குநர்கள் பகுப்பு:இந்திய எழுத்தாளர்கள் பகுப்பு:1914 பிறப்புகள் பகுப்பு:1987 இறப்புகள் பகுப்பு:இந்திய முஸ்லிம்கள் பகுப்பு:பத்மசிறீ விருது பெற்ற கலைத் துறையினர்
கைலாசபுரம்
என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்திற்கு உட்பட்ட கிராமம். இது பட்டுக்கோட்டை வருவாய்க் கோட்டத்திற்கு உட்பட்டது.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பட்டுக்கோட்டை சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
காட்ஃபிரீ ரெண்ட்மோர்
காட்ஃபிரீ ரெண்ட்மோர் (Godfrey Wrentmore , பிறப்பு: பிப்ரவரி 20 1893, இறப்பு: ஆகத்து 16 1953), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 1910-1911 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
காட்ஃபிரீ ரெண்ட்மோர் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1893 பிறப்புகள் பகுப்பு:1953 இறப்புகள்
அவல் பால்
அவல் பால் அல்லது அவில் பால் (Avil Milk) என்பது கேரளாவின் மலபார் பகுதியின் தெருக்களில் விற்கப்படும் ஒரு கேரள சமையல் பானமாகும். அவல் பால், பழுத்த வாழைப்பழங்கள், பால் மற்றும் பருப்புகளுடன் சேர்த்து, அவல் கொண்டு தயாரிக்கப்படுகிறது.
வரலாறு
கேரளாவில் உள்ள மலப்புரம் மாவட்டத்திற்கே தனித்துவம் வாய்ந்த அவல் பால், முதன் முதலில் மலப்புரம் மாவட்டத்தில் உள்ள விஎச் அவல் பால் கோட்டக்கல்லில் உருவானது. இந்த பால் கலவையில் முக்கிய பொருட்களாக வறுத்த அரிசி அவல்/போஹா (அரிசி), சிக்யுடா வாழைப்பழம்/ மைசூர் வாழைப்பழம் (பாளையம் கோடன் வாழைப்பழம்), வறுத்த வேர்க்கடலை மற்றும் பருப்புகள் உள்ளன. இதைக் காலை உணவுடன் அல்லது இனிப்பாகப் பயன்படுத்தலாம்.
செய்முறை
thumb| அவில் பால் தேவையான பொருட்கள் அவல் பால் செய்முறை மிகவும் எளிதானது. முதலில், நெய்/வெண்ணெய் சேர்த்தோ அல்லது சேர்க்காமலோ அவலினை வறுத்துக் கொள்ளவேண்டும். பின்னர் நெய்யில் சிறிதளவு அவலினை வறுக்கவேண்டும். இதனால் உணவு இன்னும் முழு நிறைவாக இருக்கும். பருப்பு/கொட்டைகள் ஏற்கனவே வறுக்கப்படவில்லை என்றால் வறுக்கவும். வாழைப்பழத்தை ஒரு முட்கரண்டி கொண்டு மசிக்கவும். பருவகால பழங்களைப் பயன்படுத்தினால் துண்டுகளாக நறுக்கவும். பால் குளிர்ச்சியாக இருப்பதை உறுதிப்படுத்திக் கொள்ளுங்கள். எல்லாவற்றையும் உயரமான கண்ணாடி கோப்பையில் சேகரித்து, கிளறி சாப்பிடலாம் அல்லது குடிக்கலாம்!
வெளி இணைப்புகள்
பகுப்பு:தென்னிந்தியா பகுப்பு:தென்னிந்திய சமையல்
ஓவா அக்கனானையா
ஓவா அக்கனானையா (Hoa Hakananai'a) என்பது, "மோவை" எனப்படும் ஈசுட்டர் தீவுகளைச் சேர்ந்த ஒரு சிலை. இது தற்போது பிரித்தானிய அருங்காட்சியகத்தில் வைக்கப்பட்டு உள்ளது. "ஓவா அக்கனானையா" என்பது ராப்பா நுயி மொழிச் சொல். இது "திருடப்பட்ட அல்லது மறைக்கப்பட்ட நண்பன்" அல்லது "முதன்மை அலை தடுப்பு" என்னும் பொருள் கொண்டது. எச்.எம்.எசு டொப்பாசு என்னும் ஆங்கிலக் கப்பல் பணியாளர்கள் 1868 ஆம் ஆண்டு நவம்பர் 7 ஆம் தேதி ஈசுட்டர் தீவுகளில் உள்ள ஓரொங்கோ என்னும் இடத்தில் இருந்து இதனை எடுத்துக்கொண்டு 1869 ஆகத்து 25 ஆம் தேதி போர்ட்சுமவுத்தை வந்தடைந்தனர்.
விவரங்கள்
பெரும்பாலான "மோவை"கள் இலகுவாகச் செதுக்கக்கூடிய எரிமலைச் சாம்பற் பாறையில் செய்யப்பட்டவை. 16 "மோவை"கள் மட்டுமே கடினமான எரிமலைப் பாறைகளில் செய்யப்பட்டுள்ளன. முன் புறத்தில் இருந்து பின்புறம் வரை இதன் அளவு 55 சமீ. 2.42 மீட்டர்கள் உயரம் கொண்ட இதன் நிறை ஏறத்தாழ 4 தொன்கள்.
"ஓவா அக்கனானையா" மனிதரின் முண்டப்பகுதி, தலை என்பவற்றுடன் சுருங்கிச் சிறுத்த கைகளையும் கொண்டது. இதன் தலைக்கும் முண்டத்துக்குமான அளவு விகிதம் 3:5. இது "மோவை"களில் வழக்கமான அளவுமீறிப் பெருத்த தலையைக் குறிக்கின்றது. தற்போது வெறுமையாக இருக்கும் கண் குழிகளில் முன்னர் பவளப்பாறை அல்லது எரிமலைக் கண்ணாடியினாலான கண்கள் இருந்திருக்கக்கூடும். உடல் சிவப்பு, வெள்ளை நிறங்கள் தீட்டப்பட்டு இருந்தது. ஆனால், இதனை தீவில் இருந்து எடுத்து வரும்போது அகற்றப்பட்டுவிட்டது.
இவற்றையும் பார்க்கவும்
பகுப்பு:பிரித்தானிய அருங்காட்சியகத்தில் உள்ள தொல்பொருட்கள்
ஜேம்ஸ் வுட்
ஜேம்ஸ் வுட் (James Wood , பிறப்பு: செப்டம்பர் 8 1985, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 2005-2007 ஆண்டுகளில், தென்னாப்பிரிக்க முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜேம்ஸ் வுட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1985 பிறப்புகள் பகுப்பு:டர்ஹாம் பல்கலைக்கழகத் துடுப்பாட்டக்காரர்கள் பகுப்பு:வாழும் நபர்கள்
பேரரசு
பேரரசு என்பது ஒரு அரசாட்சி முறை; மிகவும் சக்திவாய்ந்த ஆட்சி, அதிகாரம் கொண்ட அரசுகள் பேரரசுகள் எனப்படும். இலத்தின் வார்த்தையான இம்பீரியம் என்பதும் பேரரசைக் குறிக்கிறது. மன்னர் ஆட்சி தான் இங்கு நடைபெறும். பேரரசின் மன்னரைப் பேரரசர் அல்லது பேரரசி என்று அழைப்பார்கள். அரசியல்ரீதியாக பேரரசு என்பது பல மாகாணங்களை உள்ளடக்கியதாக இருக்கும். இதில் ஒன்று அல்லது பல்வேறுபட்ட இனக்குழு மக்களை உள்ளடக்கியதாக இருக்கும். உலகில் பல பேரரசுகள் தோன்றின, குறிப்பாக ரோமப் பேரரசு, ஆங்கிலேயப் பேரரசு மிகவும் பெயர் பெற்று விளங்கின.
பகுப்பு:அரசு பகுப்பு:பேரரசுகள் பகுப்பு:முன்னாள் பேரரசுகள்
அந்தராக்னி
அந்தராக்னி (Antaragni)(பொருள்:"நெருப்பு உன்னுள்") என்பது கான்பூரில் உள்ள இந்தியத் தொழில்நுட்பக் கழகத்தில் நடைபெறும் வருடாந்திர கலாச்சார விழாவாகும். இந்த விழா வழக்கமாக அக்டோபர் மாதத்தில் நடைபெறும். 1965ஆம் ஆண்டு முதல் நான்கு நடக்கும் விழாவாக இது நடைபெறுகிறது. இத்திருவிழாவின் போது இந்தியாவிலுள்ள 350 கல்லூரி மாணவர்கள் பங்கேற்கின்றன. அண்மைக்காலத்தில் பார்வையாளர்களையும் பல ஆண்டுகளாக ஊடக கவனத்தையும் ஈர்த்துள்ளது. இது தொழில்முறை நிகழ்ச்சிகள், போட்டிகள், இசை நிகழ்ச்சிகள், டிஸ்கோ ஜாக்கி, அழகு நயப்புக் காட்சி, இந்திய நாட்டுப்புற நடனங்கள் உள்ளிட்ட பல நிகழ்ச்சிகளைக் கொண்டுள்ளது.
வரலாறு
thumb| 2006ஆம் ஆண்டு அந்தராக்னியில் விசுவ மோகன் பட் நிகழ்ச்சி நடத்தினார் அந்தராக்னி 1965-ல் கல்லூரிகளுக்கிடையேயான கலாச்சார நிகழ்வாகத் தொடங்கியது. திருவிழா தொடங்கப்பட்ட 27 ஆண்டுகளுக்குப் பிறகு, 1993ஆம் ஆண்டில் கல்பெசுட் என்பதிலிருந்து அந்தராக்னி எனப் பெயர் மாற்றப்பட்டது. திருவிழா முழுக்க முழுக்க இதொக கான்பூர் மாணவர்களால் ஏற்பாடு செய்யப்படுகிறது. அந்தராக்னி குழுவின் தலைவராக ஆசிரியர் ஒருவர் செயல்படுவார். 350க்கும் மேற்பட்ட இந்தியக் கல்லூரிகள் இந்த நிகழ்வில் பங்கேற்றுள்ளன.
வங்காளம்
வங்காளம் (Bengal, வங்காள மொழி: বঙ্গ Bôngo, বাংলা Bangla, বঙ্গদেশ Bôngodesh அல்லது বাংলাদেশ Bangladesh), என்பது தெற்காசியாவில் உள்ள ஒரு வரலாற்றுச் சிறப்பு மிக்க ஒரு பிரதேசம். பிரித்தானியர்களின் ஆட்சிக்காலத்தில், 16 அக்டோபர் 1905-இல் கவர்னர் ஜெனரல் கர்சன் பிரபு, இந்துக்கள் அதிகம் வாழ்ந்த வங்காளத்தின் மேற்கு பகுதியை மேற்கு வங்காளம் என்றும், இசுலாமியர்கள் அதிகம் வாழ்ந்த கிழக்கு வங்காளத்தை  கிழக்கு வங்காளம் என்றும் பெயரிட்டு வங்காளத்தை பிரிவினை செய்து ஆண்டார்.
பின்னர் இந்தியப் பிரிவினையின் போது, இசுலாமியர்கள் அதிகம் வாழ்ந்த கிழக்கு வங்காளதை பாகிஸ்தான் நாட்டுடன் இணைக்கப்பட்டு, கிழக்கு பாகிஸ்தான் என பெயரிடப்பட்டது.
வங்காளத்தின் பெரும்பாலானோர் வங்காள மக்கள் என அழைக்கப்படுகின்றனர். இவர்கள் வங்காள மொழியை முதல்மொழியாகப் பேசுகின்றனர். வங்காள மக்களின் முக்கிய உணவு அரிசி மற்றும் மீன் ஆகும். சுந்தரவனக்காடுகள் மற்றும் வங்காளப் புலிகளுக்கு வங்காளம் பெயர் பெற்றது.
வெளி இணைப்புகள்
பகுப்பு:மேற்கு வங்காளத்தின் வரலாறு பகுப்பு:வங்காளதேசத்தின் புவியியல் பகுப்பு:இந்தியப் புவியியல் பகுப்பு:வங்காளதேச வரலாறு பகுப்பு:மேற்கு வங்காளப் புவியியல்
மணியம்பாடி பட்டாளம்மன் கோயில்
மணியம்பாடி பட்டாளம்மன் கோயில் தமிழ்நாட்டில் தர்மபுரி மாவட்டம், மணியம்பாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 2 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அவத்
தில்லி சுல்தானகம், முகலாயர் மற்றும் கிழக்கிந்திய கம்பெனி ஆட்சியாளர்களால் அவத் அல்லது அயோத்தி (Awadh - Awadhi-Oudh), (இந்தி|अवध) (உருது:|اودھ)  ), எனப் பலவாறாக அழைக்கப்பட்டதே பாரதத்தின் பண்டைய கோசல நாடாகும் நாடாகும்.  பொதுவாக சமசுகிருதம் - பாரசீக மொழிகள் கலந்த அவதி மொழி பேசப்பட்ட பகுதிகளை அவத் என்பர்.
அக்பர் ஆட்சிக் காலத்தில் பதினாறாம் நூற்றாண்டின் பிற்பகுதியில் இப்பகுதியை அவத் என அழைக்கப்பட்டது.
பிரித்தானியாவின் இந்தியப் பேரரசின் ஆவணங்கள் அயோத்தியை அவத், அவுத், உத் என குறித்துள்ளது. பிரித்தானியர்கள் தற்கால உத்தரப் பிரதேச மாநிலத்தில் இப்பகுதியை இந்திய விடுதலைக்கு முன்பு வரை ஆக்ரா மற்றும் அவுத் ஐக்கிய மாகாணம் எனக் குறித்துள்ளனர்.
முகமது ஷா தலைமையிலான முகலாயப் பேரரசு வீழ்ச்சி அடைந்து கொண்டிருந்த நேரத்தில், அவுத் பகுதியின் ஆளுனராக இருந்த சதாத் அலி கான் என்பவர் அயோத்திக்கு அருகில் பைசாபாத் நகரத்தை நிறுவி 1719-ஆம் ஆண்டில் அவத் பகுதியின் நவாப் ஆனார். அவரும் அவரது 12 வாரிசுகளும் அவத் பகுதியை 1719 முதல் 1858 முடிய அவுத் நவாப்புகள் என்ற பெயரில் 139 ஆண்டுகள் ஆண்டனர்.
1857 சிப்பாய் கலவரத்திற்குப் பின்னர் பிரித்தானியாவின் இந்திய அரசின் துணைப்படைத் திட்டத்தை ஏற்ற அயோத்தி சுல்தான்களின் தனியுரிமை ஆட்சிக்கு முற்றுப்புள்ளி வைத்து, பிரித்தானிய இந்திய அரசுக்கு ஆண்டு தோறும் கப்பம் செலுத்தும் சுதேச சமஸ்தானம் என்ற நிலைக்கு தள்ளப்பட்டனர்.
1858ல் இந்தியத் தலைமை ஆளுநர் வாரன் ஹேஸ்டிங்ஸ் அறிவித்த அவகாசியிலிக் கொள்கைப்படி, வாரிசு அற்ற அவத் இராச்சியத்தை பிரித்தானிய இந்திய அரசுடன் இணைத்தனர்.
தற்கால அவத் பகுதிகள்
அவத் பகுதியின் புவியியலை அடிப்படையாகக் கொண்டு, நவீனகால கால கூற்றின் படி, அவத் பகுதி என்பது தற்கால உத்தரப் பிரதேச மாவட்டங்களான அவத் பகுதியைச் சேர்ந்த அம்பேத்கர் நகர் மாவட்டம், பகராயிச் மாவட்டம், பலராம்பூர் மாவட்டம், பாராபங்கி மாவட்டம்,  பஸ்தி மாவட்டம், பைசாபாத் மாவட்டம், கோண்டா மாவட்டம், ஹர்தோய் மாவட்டம், லக்கிம்பூர் கேரி மாவட்டம், லக்னோ மாவட்டம், பிரத்தாப்புகர் மாவட்டம், ரேபரேலி மாவட்டம், சிராவஸ்தி மாவட்டம், சுல்தான்பூர் மாவட்டம்,  சித்தார்த் நகர் மாவட்டம், உன்னாவு மாவட்டம், சீதாபூர் மாவட்டம் மற்றும் கங்கை சமவெளியின் தெற்கு பகுதிகளான கான்பூர் மாவட்டம், பதேபூர் மாவட்டம், கௌசாம்பி மாவட்டம்,  அம்ரோகா மாவட்டம் மற்றும் அலகாபாத் மாவட்டம் ஆகிய 22 மாவட்டங்கள் அவத் பகுதியாகும்.
வரலாறு
இந்தியாவின் கோதுமை, நெல் மற்றும் கரும்புக் களஞ்சியம் எனப்படும் கங்கை ஆற்றுக்கும் யமுனை ஆற்றுக்கு இடைப்பட்ட தோப் (Doab) சமவெளியில் அவத் நாட்டின் புவியியல் பகுதி அமைந்திருந்தது. 1350-ஆம் ஆண்டு முதல் 1947 முடிய அவத் பகுதியை தில்லி சுல்தானகம், மொகலாயர்கள், அவத் நவாப்புகள், கிழக்கிந்திய கம்பெனி ஆட்சியாளர்கள், பிரித்தானிய அரசு ஆண்டனர்.
1394 முதல் 1478 வரை அவத் பகுதி ஜவுன்பூர் சுல்தானகத்தின் கட்டுக்குள் இருந்தது. 1555-இல் உமாயூன் காலத்தில் அவத் பகுதி மொகலாயப் பேரரசில் இணைக்கப்பட்டு, அவத் அப்பகுதிக்கு ஒரு ஆளுனரும் நியமிக்கப்பட்டார்.
அவத் பகுதியின் ஆளுனராக நியமிக்கப்பட்ட பாரசீக நாட்டைச் சேர்ந்த சியா முஸ்லீமான சதாத் அலி கான், முகலாயப் பேரரசு வீழ்ச்சி அடையும் நிலையில் இருந்த போது, 1719-இல் அவுத் பகுதியின் நவாப் (மன்னர்) ஆக பட்டம் சூட்டிக் கொண்டு, அவரும் அவரது வாரிசுகளுமாக 13 நவாப்புகள், 1719 முதல் 1948  முடிய 139 ஆண்டுகள் அவத் பகுதியை ஆண்டனர்.
இந்திய விடுதலைக்குப் பின்னர்
இந்திய விடுதலைக்குப் பின்னர் அயோத்தி நவாப்புகளின் கீழ் இருந்த அவத் பகுதி இந்தியாவின் உத்தரப் பிரதேச மாநிலத்துடன் இணைக்கப்பட்டது.
வெளி இணைப்புகள்
பகுப்பு:இந்தியப் புவியியல் பகுப்பு:உத்தரப் பிரதேசப் புவியியல் பகுப்பு:உத்தரப் பிரதேசத்தின் வரலாறு பகுப்பு:அயோத்தி மாவட்டம்
திங்கள்நகர் (வருவாய் கிராமம்)
திங்கள்நகர் என்பது கன்னியாகுமரி மாவட்டதிலுள்ள கல்குளம் வட்டத்திலிருக்கும் ஒரு வருவாய்கிராமமாகும். கடந்த 2012-ம் ஆண்டு கன்னியாகுமரி மாவட்டதிலுள்ள 81 வருவாய் கிராமங்கள் பிரிக்கப்பட்டு 107 புதிய வருவாய் கிராமங்கள் உருவாக்கப்பட்டது. கன்னியாகுமரி மாவட்டத்திலுள்ள மொத்த வருவாய் கிராமங்கள் 188 ஆகும். தலக்குளம் வருவாய் கிராமம் தலக்குளம், திங்கள்நகர், கக்கோட்டுதலை என மூன்று வருவாய்கிராமமாக பிரிக்கப்பட்டது.
மேற்கோள்கள்
பகுப்பு:கன்னியாகுமரி மாவட்டத்திலுள்ள வருவாய் கிராமங்கள்
திலாசொல்டியோட்டில்
அசுட்டெக் தொன்மவியலில், திலாசொல்டியோட்டில் (Tlazolteotl) ஒரு பெண் கடவுள். இவள் தூய்மைப்படுத்தல், ஆவிக்குளியல், மருத்துவச்சிகள், அழுக்கு ஆகியவற்றுக்கான கடவுளாக இருப்பதுடன், பிறர்மனை கொள்வோருக்கான புரவலத் தெய்வமும் ஆவாள். நகுவாட்டில் மொழியில், திலாசோல்லி என்னும் சொல் தீய ஒழுக்கம், நோய் என்பவற்றைக் குறிக்கிறது. இதனால், திலாசொல்டியோட்டில் பாவங்கள், தீயஒழுக்கம், பாலியல் ஒழுக்கக் கேடுகள் ஆகியவற்றுக்கான கடவுளாக இருக்கும் அதே வேளை தூய்மைப்படுத்தலுக்கான தெய்வமாகவும் உள்ளாள். இவள், பாவங்களை மன்னிப்பதுடன், ஒழுக்கக் கேடுகளினால், குறிப்பாக பாலியல் ஒழுக்கக் கேடுகளினால் உண்டாகும் நோய்களையும் குணமாக்குபவளாகக் கருதப்படுகிறாள்.
பகுப்பு:அசுட்டெக் தொன்மவியல் பகுப்பு:பிரித்தானிய அருங்காட்சியகத்தில் உள்ள தொல்பொருட்கள்
ரொனால்ட் ஹார்வே
ரொனால்ட் ஹார்வே  ( Ronald Harvey , பிறப்பு: மே 7 1934),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1952 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ரொனால்ட் ஹார்வே - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 1, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1934 பிறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் நபர்கள்
அக்சாயிட்டு
அக்சாயிட்டு (Aksaite) என்பது (Mg [ B6O7(OH)6]·2H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் கசக்கித்தான் நாட்டில் கிடைக்கிறது.
வரலாறும் பெயர்க்காரணமும்
அக்சாய் என்ற இடத்தில் கண்டறியப்பட்டதால் இக்கனிமத்திற்கு அக்சாயிட்டு என்ற பெயர் சூட்டப்பட்டது. 1963 ஆம் ஆண்டு மேற்கு கசக்கித்தான் நாட்டிலுள்ள அக்-சாய் என்ற சமவெளியில் இக்கனிமம் கண்டறியப்பட்டது.
நானா படேகர்
நானா படேகர் ( Nana Patekar ) என்று அழைக்கப்படும் விசுவநாத் படேகர் (Vishwanath Patekar) (பிறப்பு 1சனவரி 1951), ஓர் இந்திய நடிகரும், திரைக்கதை ஆசிரியரும், முன்னாள் இந்திய பிராந்திய இராணுவ அதிகாரியுமாவார். முக்கியமாக இந்தி மற்றும் மராத்தித் திரைப்படங்களில் பணிபுரிகிறார். இந்தியத் திரைப்படங்களில் சிறந்த நடிகர்களில் ஒருவராகக் கருதப்படுகிறார்.
இர்பான் கானுடன் இணைந்து சிறந்த நடிகர், சிறந்த துணை நடிகர் மற்றும் சிறந்த வில்லன் பிரிவுகளில் பிலிம்பேர் விருதுகளை வென்ற ஒரே நடிகர் ஆவார். திரைப்படம் மற்றும் கலைத் துறையில் இவரது அர்ப்பணிப்புக்காக இந்தியாவின் நான்காவது உயரிய குடிமக்களின் விருதான (பத்மசிறீ விருது வழங்கப்பட்டது.
தொழில் வாழ்க்கை
படேகர் யஷ்வந்த் (1997), வஜூத் (1998) மற்றும் ஆஞ்ச் (2003) ஆகிய படங்களில் பின்னணிப் பாடலைப் பாடியுள்ளார். மேலும் நானா படேகர் தனித்த நடிப்புப் பாணியை கொண்டிருப்பதாகக் கூறப்படுகிறது. அவர் மாதிரிச் சித்திர ஓவியராகவும் இருக்கிறார். சில நேரங்களில் இவரது ஓவியங்கள் மும்பைக் காவல் துறைக்கு குற்றவாளிகளைக் கண்டறிவதற்கும் உதவியாய் இருக்கின்றன.
இவர் மொஹ்ரே (1987) மற்றும் சலாம் பாம்பே! (1988) போன்ற திரைப்படங்களில் நடித்தார். மேலும் அவர் 1989 ஆம் ஆண்டு பாரிண்டா திரைப்படத்தில் எதிர்மறைப் பாத்திரமேற்றிருந்ததில் பாலிவுட் துறையின் முக்கியமானவர்களால் கவனிக்கப்பட்டார். இவர் அந்த பாத்திரத்திற்காக சிறந்த துணை நடிகருக்கான ஃபிலிம்ஃபேர் விருது கொடுத்து கெளரவிக்கப்பட்டார். அவர் 1992 ஆம் ஆண்டில் ஆங்கார் திரைப்படத்துக்காகவும் பிலிம்ஃபேர் சிறந்த வில்லன் விருது பெற்றார்.
ஆல் தக் சாப்பான் (2005) திரைப்படத்தில் நிழலுலக தாதாக்களை ஒழிப்பதை முக்கியப் பணியாகக் கொண்ட காவல்துறை அதிகாரியாக நடித்திருந்தார். 1994 ஆம் ஆண்டில் கிராந்திவீர் (1994) படத்தில் இவரது நடிப்புக்காக சிறந்த நடிகருக்கான தேசியத் திரைப்பட விருதுகளை வென்றார். மேலும் சிறந்த நடிகர் பிரிவில் பிலிம்ஃபேர் விருது மற்றும் ஸ்டார் ஸ்கிரீன் விருதுகள் ஆகியவற்றையும் வென்றார்.
படேகர் பலவகையான பாத்திரங்களில் நடிக்கிறார். இவர் எப்போதாவது எதிமறையாக நடித்தாலும் பெரும்பாலான இவரது திரைப்படங்களில் கதாநாயகனாகவே நடித்திருக்கிறார். இவர் கிராந்திவீர் (1994) படத்தில் ஒரு சோம்பேறியான சூதாடி மகனாகவும், அக்னி சாக்சி (1996) படத்தில் மனைவியை அடித்துத் துன்புறுத்துபவராகவும், கமோஷி: த மியூசிக்கல் (1996) படத்தில் மனிஷா கொய்ராலாவின் காது கேட்காத மற்றும் வாய்ப் பேச முடியாத தகப்பனாராகவும், வாஜூத் (1998) படத்தில் புத்தி பேதலித்தவராகவும் நடித்திருந்தார்.
இராணுவப் பணி
படேகர் 1990 இல் இந்திய பிராந்திய இராணுவத்தில் கௌரவத் தளபதியாக நியமிக்கப்பட்டார், பிரஹார் படத்திற்காக மூன்று வருட பயிற்சிக்குப் பிறகு, அந்த நேரத்தில் கர்னல் பதவியில் இருந்த இராணுவ ஜெனரல் விகே சிங்குடன் பணியாற்றினார். 1999 ஆம் ஆண்டு கார்கில் போரின் போது, படேகர் மராட்டிய லைட் காலாட்படை படைப்பிரிவில் கெளரவ மேஜராகவும் தனது சேவைகளை வழங்கினார்.
சார்ச்சை
2008 ஆம் ஆண்டில், ஹார்ன் 'ஓகே' ப்ளீஸ் படத்தின் படப்பிடிப்பு தளத்தில் படேகர் தன்னை பாலியல் ரீதியாக துன்புறுத்தியதாக நடிகை தனுஸ்ரீ தத்தா குற்றம் சாட்டினார். மார்ச் 2008 இல், அவர் திரைப்பட மற்றும் தொலைக்காட்சி நடிகர்கள் சங்கத்தில் ('CINTAA' ) புகார் அளித்தார். ஆனால் எந்த நடவடிக்கையும் எடுக்கப்படவில்லை. இந்த குற்றச்சாட்டு 2013 இல் ஒரு நேர்காணலில் மீண்டும் மீண்டும் கூறப்பட்டது. 2018 இல் மீண்டும் கூறப்பட்டது. 2018 இன் பிற்பகுதியில், சங்கம் தத்தாவிடம் மன்னிப்புக் கேட்டது, "பாலியல் துன்புறுத்தலின் முதன்மைக் குறை தீர்க்கப்படவில்லை (2008 இல்)" ஆனால் வழக்கு மூன்று ஆண்டுகளுக்கும் மேலாக இருந்ததால், அவர்களால் அதை மீண்டும் விசாரிக்க முடியவில்லை என்று கூறினர்.
ஜூன் 2019 இல், படேகர் பாலியல் துன்புறுத்தல் குற்றச்சாட்டுகளில் இருந்து விடுவிக்கப்பட்டார். வழக்கை மீண்டும் விசாரிக்க தனது வழக்கறிஞர்கள் பம்பாய் உயர் நீதிமன்றத்தை அணுக உள்ளனர் என்று தத்தா கூறினார்.
தொண்டு நடவடிக்கை
படேகர் தனது எளிமையான வாழ்க்கை முறைக்காக அறியப்படுகிறார். மேலும், தொண்டு நிறுவனங்களுக்கு நன்கொடை அளித்து வருகிறார். பீகாரில் வெள்ளத்தால் பாதிக்கப்பட்ட கிராமங்களை மறுகட்டமைப்பதற்காக "அனுபூதி" என்ற தொண்டு நிறுவனம் மூலம் நிதி அளித்தார். பாத்ஷாலா திரைப்படத்தில் நடித்ததற்காக தான் பெற்ற பணம் அனைத்தும் ஐந்து வெவ்வேறு தொண்டு நிறுவனங்களுக்கு நன்கொடையாக வழங்கப்பட்டது. 1,000,000 ரூபாய் ரொக்கப் பரிசுடன் கூடிய ராஜ் கபூர் விருது இவருக்கு வழங்கப்பட்டபோது, முழுத் தொகையையும் மகாராட்டிராவின் வறட்சி நிவாரண நடவடிக்கைகளுக்காக வழங்கினார். வறட்சியால் கடன் சுமையால் தற்கொலை செய்து கொண்ட விவசாயிகளின் குடும்பங்களுக்கு நிதியுதவி வழங்கினார். ஆகஸ்ட் 2015 இல் விதர்பா பகுதியைச் சேர்ந்த விவசாயிகளின் 62 குடும்பங்களுக்கும், செப்டம்பர் 2015 இல் மராத்வாடாவின் லத்தூர் மற்றும் உஸ்மானாபாத் மாவட்டத்தைச் சேர்ந்த 113 குடும்பங்களுக்கும் ரூபாய் 15,000 மதிப்புள்ள காசோலைகளை வழங்கினார்.
செப்டம்பர் 2015 இல், படேகர் சக மராத்தி நடிகர் மகரந்த் அனஸ்புரேவுடன் இணைந்து நாம் அறக்கட்டளையை நிறுவினார். இது மகாராட்டிராவில் வறட்சியால் பாதிக்கப்பட்ட விவசாயிகளுக்கு உதவிகளை வழங்குவதற்காக செயல்படுகிறது.
IcareIsupport என்ற ஹேஷ்டேக்குடன் கூடிய டுவிட்டர் பிரச்சாரத்தைப் பயன்படுத்தி, மகாராட்டிராவில் வறட்சியால் பாதிக்கப்பட்டவர்களுக்கு உதவ படேகர் நிதியைப் பெற முடிந்தது.
விருதுகளும் அங்கீகாரமும்
இதுவரை சிறந்த நடிகர், சிறந்த துணை நடிகர் மற்றும் சிறந்த வில்லன் ஆகிய பிரிவுகளின் கீழ் பிலிம்ஃபேர் விருதுகள் வாங்கிய ஒரே நடிகர் படேகர் மட்டுமே ஆவார்.
மேலும் படிக்க
பகுப்பு:இந்தியத் திரைப்பட நடிகர்கள் பகுப்பு:வாழும் நபர்கள் பகுப்பு:இந்தித் திரைப்பட நடிகர்கள் பகுப்பு:1951 பிறப்புகள் பகுப்பு:பத்மசிறீ விருது பெற்ற கலைத் துறையினர் பகுப்பு:மராத்தியர்கள் பகுப்பு:பிலிம்பேர் விருதுகள் வென்றவர்கள்
தீபக் பரமேசு
தீபக் பரமேஷ் ஒரு இந்திய திரைப்பட நடிகர் ஆவார். இவர் தமிழ் மொழி படங்களில் தோன்றியுள்ளார்.
தொழில்
தீபக் தொடக்கத்தில் குறும்படங்களில் பணிபுரிந்தார். இயக்குனர் கார்த்திக் சுப்பராஜுடன் நெருக்கமாக தொடர்பு கொண்டிருந்தார். பெஞ்ச் டாக்கீஸ் - தி ஃபர்ஸ்ட் பெஞ்ச் (2015) மற்றும் அவியல் (2016) ஆகிய ஆந்தாலஜி திரைப்படங்களில் நடித்திருந்தார். இத்திரைப்படங்களில் முன்னணி நடிகராக நடித்திருந்தார். தீபக்கின் முதல் படமான உனக்கென்ன வேணும் சொல்லு (2015), கலவையான விமர்சனங்களைப் பெற்றது மற்றும் பாக்ஸ் ஆபிஸில் கவனிக்கப்படாமல் போனது. படங்களிலிருந்து விலகி, டப்ஸ்மாஷில் ஆள்மாறாட்டம் போல தீபக் ரசிகர்களைப் பெற்றார. அதில் கமல்ஹாசன், சூப்பர் ஸ்டார் ரஜினிகாந்த் ஆகியோரைப் போல ஆள்மாறாட்டம் செய்யும் வீடியோக்களைத் தயாரித்தார்.
2018 ஆம் ஆண்டில், கார்த்திக் சுப்பராஜின் அமைதியான த்ரில்லர் மெர்குரியில் ஒரு முன்னணி பாத்திரத்தில் ஒரு தொலைதூர கிராமத்தில் சிக்கித் தவிக்கும் நான்கு இளைஞர்களில் ஒருவராக நடித்தார். வெற்றிகரமான ஒத்துழைப்பைத் தொடர்ந்து, கார்த்திக் சுப்பராஜ், ரஜினிகாந்த் நடித்த பெரிய பட்ஜெட் படமான பேட்டை (2019) படத்தில் நடிக்க ஒப்பந்தம் ஆனார். அடுத்து அசோக் செல்வனுடன் இணைந்து ரெட்ரம் என்ற திரில்லர் படத்திலும் ஒப்பந்தம் ஆனார்.
வெளி இணைப்புகள்
பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள்
ஆயிரம் தீவுகள் (இந்தோனேசியா)
ஆயிரம் தீவுகள் (Thousand Islands), உத்தியோக பூர்வமாக கெபுளாவுவான் செரீபூ (Kepulauan Seribu) எனப்படுவது ஜகார்த்தாவின் கரையோரத்துக்கு வடக்கே காணப்படும் ஒரு தீவுக் கூட்டமாகும். இது இந்தோனேசியாவின் தலைநகரான ஜகார்த்தாவின் ஒரேயொரு பூதலம் ஆகும். ஆயிரம் தீவுகள் என்று கூறப்படுகின்ற போதிலும் இத்தீவுக்கூட்டத்தில் 110 தீவுகளே காணப்படுகின்றன. இத்தீவுக்கூட்டம் சாவகக் கடலில் மேற்கு ஜகார்த்தாக் குடாவுக்கு வடக்கே, உண்மையில் பந்தன் மாகாணத்தின் வடக்கே 45 கிமீ (28 மைல்) பரவிக் காணப்படுகிறது.
பல்லாண்டு காலத்துக்கு முன்னர் வெளியிடப்பட்ட ஓர் அரசாங்கக் கட்டளையின்படி இத்தீவுகளில் 36 தீவுகள் கேளிக்கைக்காகப் பயன்படுத்தப்படலாம். இந்த 36 தீவுகளில் 13 தீவுகள் மாத்திரமே முழுமையாக அபிவிருத்தி செய்யப்பட்டுள்ளன. அவற்றில் 11 தீவுகளில் கட்டிடங்கள், ஓய்வு விடுதிகள் போன்றவை காணப்படுகின்ற அதே வேளை, இரு தீவுகள் வரலாற்று முக்கியத்துவத்துக்காக தொல்லியற் களங்களாகப் பேணப்படுகின்றன. இத்தீவுக் கூட்டத்தில் இருபத்து மூன்று தீவுகள் தனியாருக்கு உரித்தானவையாதலின் பொதுமக்களுக்காக அவை திறந்து விடப்படுவதில்லை. ஏனைய தீவுகள் யாவும் ஒன்றில் மக்கள் குடியிருப்பற்றவையாகவோ மீனவக் குடியிருப்புக்களைக் கொண்டவையாகவோ இருக்கின்றன.
உசாத்துணை
பகுப்பு:இந்தோனேசியாவின் தீவுகள்
தேவபிரயாகை
பகுப்பு:இந்து சமய வார்ப்புருக்கள் பகுப்பு:இந்து யாத்திரைத் தலங்கள்
தேவபிரயாகை (Devprayag) (Deva prayāga) இந்தியாவின் உத்தராகண்ட் மாநிலத்தின் கார்வால் கோட்டத்தில் அமைந்த டெக்ரி கார்வால் மாவட்டத்தில் உள்ள பேரூராட்சி ஆகும். இமயமலையில் உற்பத்தியாகும் அலக்நந்தா ஆறும், பகீரதி ஆறும் இவ்வூரில் ஒன்றாகக் கூடி, கங்கை ஆறு எனும் பெயர் கொள்கிறது. இது பஞ்ச பிரயாகைகளில் ஒன்றாகும். பிரயாகை எனும் சமஸ்கிருத மொழி சொல்லிற்கு ஆறுகள் ஒன்று கூடும் இடம் (கூடுதுறை) எனப்பொருளாகும்.
ரிசிகேசத்திலிருந்து 70 கிமீ தொலைவில், இமயமலையில் 830 மீட்டர் (2,723 அடி ) உயரத்தில் அமைந்த தேவபிரயாகையில் ரகுநாத் கோயில், பைரவர், துர்கை மற்றும் விஷ்வேஷ்வரர் கோயில்களும்; பைத்தல் குண்டம், சூரிய குண்டம், பிரம்ம குண்டம் மற்றும் வசிஷ்ட குண்டம் எனும் நீரூற்றுகளும் உள்ளது.
மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, தேவபிரயாகையின் மொத்த மக்கள்தொகை 2144 ஆகும். இதில் ஆண்கள் 52% மற்றும் பெண்கள் 48% உள்ளனர். சராசரி எழுத்தறிவு 77% ஆகும். 6 வயதிற்குட்பட்ட குழந்தைகள் 13% ஆக உள்ளனர். தேவபிரயாகை பத்ரிநாத் கோயில் பூசாரிகள் குடியிருப்பாக உள்ளது.
வெளி இணைப்புகள்
பகுப்பு:டெக்ரி கார்வால் மாவட்டம் கூடுதுறைகள் பகுப்பு:இந்து யாத்திரைத் தலங்கள் பகுப்பு:உத்தராகண்ட மாநில ஊர்களும் நகரங்களும் பகுப்பு:இந்து புனித நகரங்கள்
பி. கண்ணன்
'''பி. கண்ணன்' (B. Kannan'', சனவரி 10, 1951 - சூன் 13, 2020) இந்தியத் திரைப்பட ஒளிப்பதிவாளர் ஆவார். தமிழ், மலையாள மொழித் திரைப்படங்களுக்கு ஒளிப்பதிவு செய்து வந்தவர். இவர் புகழ்பெற்ற திரைப்பட இயக்குநர் பீம்சிங்கின் மகனும், பிரபல திரைப்படத் தொகுப்பாளர் லெனினின் தம்பியும் ஆவார். இவர், பிரபல தமிழ் இயக்குநர் பாரதிராஜா உடன் இணைந்து பல்வேறு திரைப்படங்களுக்கு ஒளிப்பதிவு செய்துள்ளார். 2001ஆவது ஆண்டில் வெளியான கடல் பூக்கள் திரைப்படத்திற்காக சிறந்த ஒளிப்பதிவாளருக்கான சாந்தாரம் விருதினை வென்றுள்ளார்.
பெற்ற விருதுகள்
அலைகள் ஓய்வதில்லை (1981), கண்களால் கைது செய் (2004) ஆகிய திரைப்படங்களுக்காக சிறந்த ஒளிப்பதிவாளருக்கான தமிழக அரசு திரைப்பட விருதினை இருமுறை வென்றுள்ளார்.
வெளியிணைப்புகள்
பகுப்பு:1951 பிறப்புகள் பகுப்பு:2020 இறப்புகள் பகுப்பு:தமிழ்த் திரைப்பட ஒளிப்பதிவாளர்கள் பகுப்பு:தமிழ்நாட்டுத் திரைப்பட ஒளிப்பதிவாளர்கள்
வேட் விங்ஃபீல்ட்
வேட் விங்ஃபீல்ட் (Wade Wingfield, பிறப்பு: திசம்பர் 17 1977, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 43 முதல்தர துடுப்பாட்டப் போட்டிகளிலும், 66 ஏ-தர துடுப்பாட்டப் போட்டிகளிலும், ஐந்து இருபது20 போட்டிகளிலும் கலந்து கொண்டுள்ளார். 1997/98-2005/06 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள்
1549
ஆண்டு 1549 (MDXLIX) பழைய யூலியன் நாட்காட்டியில் செவ்வாய்க்கிழமையில் துவங்கிய ஒரு சாதாரண ஆண்டு ஆகும்.
யாஸ்மீன் லாரி
யாஸ்மீன் லாரி ( Yasmeen Lari ) என்பவர், 1941 ஆம் ஆண்டில் பிறந்த பாக்கித்தானின் முதல் பெண் கட்டிடக் கலைஞர் என்று அறியப்படுகிறார். இவர் கட்டிடக்கலை மற்றும் சமூக நீதியை ஒன்றிணைப்பதில் ஈடுபட்டதற்காக மிகவும் பிரபலமானவர் என்று கருதப்படுகிறது. 2000 ஆம் ஆண்டில் இவர் கட்டடக்கலைப் பயிற்சியிலிருந்து ஓய்வு பெற்றதிலிருந்து. ஐக்கிய நாடுகள் அவையால் அங்கீகரிக்கப்பட்ட அரசு சார்பற்ற அமைப்பான ஹெரிடேஜ் அறக்கட்டளை பாக்கித்தான் என்ற இவரது அமைப்பு பாக்கித்தானைச் சுற்றியுள்ள கிராமப்புற கிராமங்களில் மனிதாபிமான நிவாரணப் பணிகள் மற்றும் வரலாற்றுப் பாதுகாப்புத் திட்டங்களை செயல் படுத்தி வருகிறது. இவருக்கு 2016 ஆம் ஆண்டு மதிப்புமிக்க ஃபுக்குவோக்கா பரிசு வழங்கப்பட்டது.
ஆரம்ப கால வாழ்க்கை
யாஸ்மீன் லாரி 1941 ஆம் ஆண்டு தேரா காஜி கான் நகரில் பிறந்தார், இவர், தனது ஆரம்ப ஆண்டுகளை லாகூர் மற்றும் அதைச் சுற்றியுள்ள ஈராக்கிய பிரதாரியின் புகழ்பெற்ற குலத்தில் கழித்தார். இவரது தந்தை ஜஃபருல் அஹ்சன், ஐசிஎஸ் அதிகாரியாக, லாகூர் மற்றும் பிற நகரங்களில் பெரிய வளர்ச்சித் திட்டங்களில் பணிபுரிந்து வந்தார். இதன் மூலம் யாஸ்மீன் லாரி கட்டிடக்கலைக்கு வெளிப்பட்டார். இவரது சகோதரி பாகிஸ்தான் அரசியல்வாதியான நஸ்ரீன் ஜலீல் ஆவார். இவருக்கு 15 வயதாக இருந்தபோது, முதலில் பாகிஸ்தானை விட்டு குடும்பத்துடன் லண்டன் சென்றார். ஆரம்பத்தில் விடுமுறைக்காக அங்கு சென்ற போது, இவரும் இவரது உடன்பிறப்புகளும் லண்டனில் உள்ள பள்ளியில் சேர்ந்தனர். கட்டிடக்கலைப் பள்ளியிலிருந்து நிராகரிக்கப்பட்ட யாஸ்மீன் லாரி, ஆக்ஸ்போர்டு புரூக்ஸ் பல்கலைக்கழகத்தில் சேருவதற்கு முன்பு,  லண்டனில் கலைக்கல்லூரியில் சேர்ந்து, இரண்டு ஆண்டுகள் கலைப் படிப்பைப் படித்தார் ,
தொழில்
thumb| பாகிஸ்தானின் லாரியின் ஹெரிடேஜ் அறக்கட்டளையால் கட்டப்பட்ட கிராம வீடுகள் (2020).
கட்டிடக்கலை (1964–2000)
1964 இல் ஆக்ஸ்போர்டு ஸ்கூல் ஆஃப் ஆர்க்கிடெக்சரில் பட்டம் பெற்ற பிறகு, லாரி தனது 23 வயதில் தனது கணவர் சுஹைல் ஜாகிர் லாரியுடன் பாகிஸ்தானுக்குத் திரும்பினார். மேலும் தனது கட்டிடக்கலை நிறுவனமான லாரி அசோசியேட்ஸை பாகிஸ்தானின் சிந்துவில் உள்ள கராச்சியில் திறந்தார். அதனால், இவர் பாகிஸ்தானின் முதல் பெண் கட்டிடக் கலைஞர் ஆனார். ஆரம்பத்தில், கட்டுமானத் தளங்களில் பணிபுரியும் தொழிலாளர்கள், இவரது பாலினம் காரணமாக இவரது அதிகாரம் அல்லது அறிவை சவால் செய்தபோது இவர் சிரமங்களை எதிர்கொண்டார்.
1969 இல், லாரி ராயல் இன்ஸ்டிடியூட் ஆஃப் பிரிட்டிஷ் ஆர்கிடெக்ட்ஸ் என்கிற அமைப்பின் தேர்ந்தெடுக்கப்பட்ட உறுப்பினரானார்.
சாம்லி மாவட்டம்
சாம்லி மாவட்டம் (Shamli district) இந்தியாவின் உத்தரப் பிரதேச மாநிலத்தின் 70 மாவட்டங்களில் ஒன்றாகும். இம்மாவட்டத் தலைமையிட நகரம் சாம்லி ஆகும். இது சகரன்பூர் கோட்டத்தில் அமைந்துள்ளது.
யாஸ்மீன் லாரி
கட்டிடக்கலை (1964–2000)
அங்கூரி பாக் ஹவுசிங் (1978) போன்ற வீடுகள் மற்றும் 1981 இல் கராச்சியில் உள்ள தாஜ் மஹால் ஹோட்டல், 1989 இல் நிதி மற்றும் வர்த்தக மையம் மற்றும்  1991 இல் கராச்சியில் பாகிஸ்தான் ஸ்டேட் ஆயில் ஹவுஸ்  போன்ற வணிக கட்டிடங்கள் இவரது பிற்கால திட்டங்களில் அடங்கும்.
யாஸ்மீன் லாரி 2000 இல் கட்டிடக்கலை பயிற்சியிலிருந்து ஓய்வு பெற்றார். இருப்பினும், யுனெஸ்கோ திட்டத்தின் ஆலோசகராகவும், ஹெரிடேஜ் ஃபவுண்டேஷன் பாகிஸ்தானின் நிர்வாக இயக்குநராகவும், கரவன் முன்முயற்சிகளின் தலைவராகவும் பணியாற்றுவதன் மூலம் இவர் தனது தொழிலில் தீவிரமாக இருக்கிறார்.
சாம்லி மாவட்டம்
இம்மாவட்டம் முசாபர்நகர் மாவட்டத்தின் மூன்று வட்டங்களைக் கொண்டு 28 செப்டம்பர் 2011 அன்று பிரபுத்த நகர் மாவட்டம் என்ற பெயரில் நிறுவப்பட்டது. மக்களின் எதிர்ப்பால் சூலை 2012 அன்று பிரபுத்த நகர் மாவட்டத்தின் பெயரை சாம்லி மாவட்டம் என மாற்றப்பட்டது.
இம்மாவட்டம் தில்லியிலிருந்து கிழக்கே 100 கி மீ தொலைவில் அமைந்துள்ளது. கங்கைச் சமவெளியில் அமைந்த இம்மாவட்டத்தில் கரும்பு வேளாண்மைத் தொழில் சிறப்பாக உள்ளது.
யாஸ்மீன் லாரி
விருதுகள்
2002 ஆம் ஆண்டில்,இவரது, பாரம்பரிய அறக்கட்டளையானது கலாச்சார மற்றும் வரலாற்றுப் பாதுகாப்பை மேம்படுத்துவதற்கான அதன் முயற்சிகள் மற்றும் முடிவுகளுக்காக ஐக்கிய நாடுகள் சபையிடமிருந்து ஐக்கிய நாடுகளின் அங்கீகார விருதைப் பெற்றது.
சாம்லி மாவட்டம்
அமைவிடம்
கங்கைச் சமவெளியில் யமுனை ஆற்றின் கிழக்கே அமைந்த இம்மாவட்டம், அரியானா - உத்தரப் பிரதேச மாநில எல்லையில் அமைந்துள்ளது.
யாஸ்மீன் லாரி
விருதுகள்
2006 ஆம் ஆண்டில், பாக்கிஸ்தான் அரசாங்கத்தின் உயரிய சிவில் விருதுகளில் ஒன்றான சிதாரா-இ-இம்தியாஸ், கட்டிடக்கலைத் தொழிலுக்கான இவரது சேவைகளைப் பாராட்டி, நாட்டின் வரலாற்றுத் தளங்களின் பாரம்பரியப் பாதுகாப்பிற்காக யாஸ்மீன் லாரிக்கு வழங்கப்பட்டது.
சாம்லி மாவட்டம்
மாவட்ட நிர்வாகம்
சாம்லி மாவட்டம் சாம்லி, கைரானா மற்றும் ஓன் (Oon) என மூன்று வருவாய் வட்டங்களைக் கொண்டது. மேலும் ஊரக வளர்ச்சிக்காக  தானாபவன், சாம்லி, ஓன் கந்துலா மற்றும் கைரானா என  ஐந்து ஊராட்சி மன்றங்களைக் கொண்டுள்ளது.
அரசியல்
இம்மாவட்டம் சாம்லி, தனபவன் மற்றும் கைரானா என மூன்று சட்டமன்றத் தொகுதிகளைக் கொண்டது. இம்மூன்று சட்டமன்ற தொகுதிகளும் கைரானா மக்களவைத் தொகுதியின் வருகிறது.
யாஸ்மீன் லாரி
விருதுகள்
2011 ஆம் ஆண்டில், இவர் பாகிஸ்தானின் "ஆண்டின் முதல் அதிசயப் பெண்கள்" விருதைப் பெற்றார்.